CELEX: E2009P0001
Language: mt
Date: 2009-02-03 00:00:00
Title: Azzjoni mressqa fit- 3 ta' Frar 2009 mill-Awtorità ta' Sorveljanza tal-EFTA kontra l-Prinċipat ta' Liechtenstein (Kawża E-1/09)

19.2.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 41/31
            
         Azzjoni mressqa fit-3 ta' Frar 2009 mill-Awtorità ta' Sorveljanza tal-EFTA kontra l-Prinċipat ta' Liechtenstein
   (Kawża E-1/09)
   (2009/C 41/09)
   Azzjoni kontra l-Prinċipat ta' Liechtenstein tressqet quddiem il-Qorti tal-EFTA fit-3 ta' Frar 2009 mill-Awtorità ta' Sorveljanza tal-EFTA, irrappreżentata minn Bjørnar Alterskjær u Florence Simonetti, li qegħdin jaġixxu ta' Aġenti tal-Awtorità ta' Sorveljanza tal-EFTA, 35 rue Belliard, B-1040 Brussels.
   L-Awtorità ta' Sorveljanza tal-EFTA talbet lill-Qorti tal-EFTA tiddikjara li:
   
               1.
            
            
               
                  il-Prinċipat ta' Liechtenstein ma osservax l-obbligazzjonijiet tiegħu taħt il-Ftehim taż-ŻEE, b'mod partikolari l-Artikoli 28 u 31 tiegħu meta eżiġa li membri tal-bord tal-amministrazzjoni u tal-amministrazzjoni eżekuttiva tal-banek stabbiliti f'Liechtenstein ikunu, minħabba r-residenza tagħhom, f'pożizzjoni biex jagħtu prestazzjoni effettiva u fil-ħin tal-funzjonijiet u dmirijiet tagħhom;
               
            
         
               2.
            
            
               
                  il-Prinċipat ta' Liechtenstein ma osservax l-obbligazzjonijiet tiegħu taħt il-Ftehim taż-ŻEE, b'mod partikolari l-Artikolu 31 tiegħu meta rrikjeda residenza minn fejn avukati, avukati li jispeċjalizzaw fil-privattivi, awdituri u amministraturi jistgħu jaqdu r-rwoli tagħhom b'mod effettiv u fuq bażi regolari;
               
            
         
               3.
            
            
               
                  tordna lill-Prinċipat ta' Liechtenstein iħallas l-ispejjeż ta' dawn il-proċedimenti.
               
            
         Sfond legali u fattwali u eċċezzjonijiet legali miġjuba bħala sostenn:
   
               —
            
            
               il-każ jikkonċerna rekwiżiti ta' residenza taħt liġi ta' Liechtenstein għall-membri tal-bord tal-amministrazzjoni u tal-amministrazzjoni eżekuttiva tal-banek stabbiliti f'Liechtenstein, u għall-avukati, avukati li jispeċjalizzaw fil-privattivi, awdituri u amministraturi,
            
         
               —
            
            
               l-Artikolu 28 taż-ZEE tiggarantixxi l-libertà ta' moviment għal ċittadini taż-ŻEE u tneħħi diskriminazzjoni bbażata fuq in-nazzjonalità fiż-ŻEE fir-rigward inter alia ta' impjieg,
            
         
               —
            
            
               l-Artikolu 31 ŻEE jeżiġi trattament indaqs bejn iċ-ċittadini taż-ŻEE li jinvokaw id-dritt tagħhom għal-libertà li jistabbilixxu ruħhom u ċ-ċittadini tal-pajjiż fejn qegħdin jistabbilixxu ruħhom.